open-index/open-wikipedia-markdown huggingface dataset:
Storvesir

**Storvesir**, **Sadr-ı Azam (Sadrazam)** eller **Serdar-ı Ekrem** (på osmantyrkisk صدر اعظم eller وزیر اعظم), opprinnelig fra persiske ordet «vesir» (وزير), var den øverste ministeren til sultanen i Det osmanske rike og hadde absolutte fullmakter. 

Han kunne i prinsippet bare avsettes av sultanen selv. Han var den øverste leder og kunne innkalle alle de andre vesirene til møte. Denne samlingen ble kalt «Kubbealtı viziers» (*vesirer av (under) hvelvingen*) som viste til arkitekturen ved møteplassen deres i Topkapıpalasset. Offiserene hans holdt til *[[Høyporten]]*.

**Storvesir**, ***Vazīr-e Azam***, er også den offisielle urdu-tittelen til den pakistanske statsminister (ministrene kalles vesirer).

## Liste over storvesirer
Sophie Hæstorp Andersen

**Anne Sophie Hæstorp Andersen** (født 1974) er en dansk politiker (S). Fra 29. august 2024 er hun Social- og Boligminister i Mette Frederiksens andre regjering. Hun har vært regionrådsformann i Region Hovedstaden 2014–2021. Overborgmester i Københavns Kommune januar 2022–2024. I Folketinget 2001–2005 og 2007–2013.

Hun vokste opp i Gladsaxe som datter av tegner Svend Hæstorp og kostymekoordinator Pia Else Andersen. Hennes onkel var Ole Andersen, sosialdemokratisk borgermester i Gladsaxe 1983–2002. Hun er samboer, har barn, og siden 1996 bosatt på Vesterbro i København. Hun har studentereksamen fra Gladsaxe Gymnasium fra 1994 og kandidatutdannelse i statsvitenskap fra Københavns Universitet med en oppgave om helsepolitikk fra 2006.

Andersen ledet DSU i Gladsaxe 1994–1998 og i Københavns amt 1998–1999, og satt i presidentskapet i IUSY 2000–2001. Etter noen år i postvesenet var hun partifunksjonær i Socialdemokraterne fra slutten av 1990-årene. I 2001 ble hun valgt til Folketinget fra Københavns vestre storkrets, etter å ha blitt nominert fra Vesterbro krets, og ble partiets helsepolitiske ordfører. Andersen tapte gjenvalg med knapp margin i 2005, men trådte inn for Pia Gjellerup i februar 2007. Fra november 2007 og ut året i 2013 var Andersen fast innvalgt fra Københavns omegns storkrets, etter å ha blitt nominert fra Brøndby krets. Hun ble partiets helse- og boligpolitisk ordfører og formann i Folketingets helse- og forebyggingsutvalg 2012–2013.

## Referanser


## Eksterne lenker
* 
*
Rubilepis

***Rubilepis*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (19-24 millimeter), avlange, noe hårete, rødbrune oldenborrer. Pronotum kan være svart. "Snuten" (clypeus) er avrunded trapesformet. Antennene er ti-leddete med en tre-leddet vifte. Pronotum har en knekk midt på sidekanten, foran og bak denne med nesten rettlinjet sidekant.

## Utbredelse
Artene er utbredt på det vestlige Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Rubilepis* Dewailly, 1950
******* *[[Rubilepis bimaculata]]* Dewailly, 1950
******* *[[Rubilepis camuseti]]* Dewailly, 1950
******* *[[Rubilepis costata]]* Lacroix, 1993

## Kilder
* hannetons.fr - beskrivelse av slekten (på fransk)

## Eksterne lenker
*
Oban (New Zealand)

**Oban** er det største tettstedet på Stewart Island som er den sørligste av New Zealands tre hovedøyer. Oban ligger i Halfmoon Bay (som har blitt brukt som alternativt navn på tettstedet). Det finnes flyforbindelse til Invercargill og fergeforbindelse til Bluff.

Tettstedet er oppkalt etter Oban i Skottland. Oban har rundt 400 innbyggere og turisme til Rakiura nasjonalpark og fiske er hovednæring.

## Referanser
Velteplass

**Velteplass**, også kalt **lunneplass** eller **lunningsplass**, er i skogbruket en anleggsplass for mellomlagring, håndtering og videretransport av tømmer.

Tømmeret fremkjøres direkte fra huggstfeltene i skogen eller fra mindre lunneplasser, og frem til velteplassen hvor det stables i tømmerlunner/tømmervelter. På velteplassen sorteres og kappes tømmerstokkene.

Velteplasser anlegges ved skogsbilveier med tilstrekkelig kapasitet for henting av tømmeret eller ved offentlig vei, hvorfra det er mulig å laste opp og transportere tømmeret videre. Tømmerprisen forhandles gjerne for tømmer levert ved vei, det vil si på velteplass/lunneplass. Ved offentlige veier som er riksveier gjelder i Norge særskilte regler og begrensninger for anlegg av velteplasser, fastsatt i *forskrift om plassering av skogvirke ved riksvei*.

## Referanser


## Eksterne lenker
* Tema:Velteplass . jobbiskogen.no
Elio Toaff

**Elio Toaff** (født 30. april 1915 i Livorno i Italia, død 19. april 2015 i Roma) var storrabbiner for Roma.

## Liv og virke
Toaffs far, Alfredo Toaff, var rabbiner og språklærer for gamle språk i Livorno. 

I 1941 ble han rabbiner i Ancona, og sluttet seg i 1943 til den italienske motstandsbevegelsen i Toscana. Under denne tiden ble han vitne til en massakre forøvet av Waffen-SS-styrker på over 500 sivilister i Sant' Anna di Stazzema i Toscana. Han ble tatt til fange av nasjonalsosialistene og dømt til døden. Han måtte grave sin egen grav, men klarte å flykte i siste øyeblikk. 

Etter annen verdenskrig var han fra 1946 til 1951 rabbiner i Venezia. Der underviste han også i hebraisk litteratur ved universitetet «Ca' Foscari».. Han var deretter fra 1951 til 2002 overrabbiner for Roma. Noe av det han konsentrerte seg om, var å gjenoppbygge de jødiske skoler og styrke jødisk utdannelsesinstitusjoner i Roma. 

Ved pave Pius XIIs død sa han:
:*«Jøder vil alltid minnes hva den katolske kirke gjorde for dem på pavens ordre under annen verdenskrig. Mens krigen raste talte Pius ofte åpent ut for å fordømme den falske raseteori.»

Toaff fremmet den jødisk-kristne dialog. Den 13. april 1986 mottok han [[pave Johannes Paul II]] i [[den store synagoge i Roma]]. Det var første gang siden [[apostelen Peter]]s tid at en pave besøkte et jødisk gudshus. In 1994, Toaff og Johannes Paul II presiderte sammen under en konsert i Vatikanet til minne om ofrene for [[holocaust|shoah]]en. Toaff var også med på å organisere samme paves reise til [[Det hellige land]] i 2000. 

Han var i mange år president for det italienske rabbinerråd, direktør for det høyere institutt for jødiske studier, direktør for tidsskriftet *Annuario di Studi Ebraici*, medlem av eksekutivorganet for konferansen for europeiske rabbinere siden dens grunnleggelse i 1957 og fra 1988 del av dens presidium. 

Ved avslutningen av bønnen *Hosja‘na rabbá* den siste dagen av den jødiske løvhyttefesten i synagogen den 8. oktober 2001 la han ned sitt verv for å overlate det til yngre krefter.

Toaff var en av tre personer nevnt ved navn i pavens testamente, ved siden av hans sekretær erkebiskop [[Stanisław Dziwisz]] og kardinal [[Joseph Ratzinger]].

En av hans sønner er den israelske historikeren [[Ariel Toaff]].

== Verker ==
* *Perfidi giudei, fratelli maggiori*, 1987 (selvbiografi)
* *Essere ebreo'' med Alain Elkann, 1994

## Referanser


## Eksterne lenker
* 
* Pave Benedikt XVIs budskap til Elio Toaff i anledning hans 90. fødselsdag
Patientombuddet

:*[[Pasientombud|For det Norske pasientombud]]* 

**Patientombuddet** var et dansk forvaltningsorgan under Ministeriet for Sundhed og Forebyggelse. Det ble opprettet 1. januar 2011 i henhold til lov om klage- og erstatningsadgang innenfor helsevesenet. Det opphørte 8. oktober 2015, da det ble en del av Styrelsen for Patientsikkerhed. 

Patientombuddets hovedoppgave var å behandle klager over den faglige behandling i det danske helsevesenet.

## Organisasjon
### Pasientklagesenter
Pasientklagesenteret mottar klager over den helsefaglige virksomheten i det danske helsevesenet og klager vedrørende pasientrettigheter. Under pasientklagesenteret hører også klager over avgjørelser fra de lokale psykiatriske pasientklagenevnder vedrørende tvangsbehandling.

### Erstatningssakssenter
Erstatningssakssenteret tar seg av klager over avgjørelser fra Patientforsikringen om erstatning for pasientskader og legemiddelskader.

Under erstatningssakssenteret hører:
* Patientskadeankenævnet, som behandler klager over pasientforsikringens avgjørelser vedrørende pasientskader.
* Lægemiddelskadeankenævnet, som behandler klager over pasientforsikringens avgjørelser vedrørende legemiddelskader.

### Læringsenhet
Læringsenheten under Patientombuddet ivaretar den sentrale administrasjon av rapporteringssystemet for utilsiktede hendelser i helsevesenet. Denne læringsenheten mottar på nasjonalt nivå de rapporterte hendelser og gjennomgår og formidler kunnskap herfra tilbake til helsevesenet.

### Internasjonal sykesikring
International Sygesikring veileder om rettigheter til helsehjelp etter dansk lovgivning, EU-regler og andre internasjonale avtaler om sykesikring under midlertidige opphold eller bopel i EØS-land og Schweiz.

## Referanser
Patrick Matthew

**Patrick Matthew** (1790–1874) var en britisk godseier og fruktbonde som 27 år før Charles Darwin og Alfred Russel Wallace utviklet idéer om naturlig seleksjon.

I boken *On Naval Timber and Arboriculture* (1831), med hovedtemaet dyrking av trær for skipsbygging, la Matthew til et appendix med beskrivelse av begrepet naturlig utvalg som en mekanisme i evolusjonen. Matthew videreutviklet ikke sine idéer om naturlig utvalg og publiserte ikke mer om temaet, så Darwin og Wallace ble kreditert for å være de første som publiserte evolusjonsteorien. Begge nektet for å ha kjent til Matthews idéer da de formulerte sine teorier.

Matthew skrev i *On Naval Timber and Arboriculture* (1831), s. 364:
:*«Det er en universell lov i naturen som virker i retning av å utforme hver reproduserende skapning slik at de er best mulig tilpasset de betingelser som arten, eller den organiserte materien, utsettes for, og som ser ut til å har til hensikt å finslipe de fysiske og mentale eller instinktive krefter slik at de når sitt høyeste perfeksjonsnivå, og til å fortsette med å gjøre det. Takket være denne loven opprettholder løven sin styrke, haren sin hurtighet og reven sin listighet.»*

## Referanser


## Litteratur
* Barker, J.E. (2001). «Patrick Matthew—Forest Geneticist (1790–1874)» , *Forest History Today*.
* Dempster, W.J. (1996). *Natural selection and Patrick Matthew: evolutionary concepts in the nineteenth century*. The Pentland Press, Edinburgh.
* Wells, K.D. (1974). The historical context of natural selection: the case of Patrick Matthew. *J. Hist. Biol.* **6**, 225–258.
* Zirkle, C. (1941). Natural selection before the *Origin of Species*. *Proc. Am. Phil. Soc.* **84**, 71–123.

## Eksterne lenker
* 
* Patrick Matthew Biography – UC Berkeley
* The Patrick Matthew Project – Lenker til Matthews tekster
* Natural Selection as a Creative Force – av Stephen Jay Gould
*
Erhvervsankenævnet

**Erhvervsankenævnet** er en dansk klagenevnd som behandler klager over saker som tidligere er avgjort av Finanstilsynet, Erhvervsstyrelsen og Rejsegarantifonden.

Ankenævnets kjennelser kan ikke ankes ytterligere. Formannen og nestformannen er landsdommer, og nevndens medlemmer utpekes av økonomi- og erhvervsministeren for fire år. Nevndens medlemmer utpekes blant personer som har kjennskap til kapitalmarkedet, nasjonaløkonomi, forsikringsmatematikk og forbrukeranliggender.

Erhvervsankenævnet ble opprettet i 1987.

## Eksterne lenker
* Erhvervsankenævnets hjemmeside
Micro Channel architecture

**Micro Channel architecture (MCA)**, også kalt **Micro Channel bus**, er en tidligere proprietær 16- eller 32-biter parallell databuss for periferienheter som ble utviklet av IBM. Bussen ble introdusert av IBM på IBM Personal System/2 i 1987, og var i bruk frem til midten av 1990-årene. I IBMs datamaskiner erstattet den ISA, og ble selv erstattet av PCI på 1990-tallet.
Ankenævnet for Forsikring

**Ankenævnet for Forsikring** er en dansk organisasjon som behandler klager vedrørende forsikringer.

Organisasjonen ble opprettet i 1975 av Forbrugerrådet og Forsikring & Pension. Det er således en privat organisasjon, men er dog godkjent av Økonomi- og Erhvervsministeriet. Medlemmene er utpekt av Forbrugerrådet (ti medlemmer) og Forsikring & Pension (67 medlemmer).

For å få en klage behandlet av Ankenævnet kreves det at man selv er forsikringstager og at man forinden har klaget til forsikringsselskapet. Med unntak av klager over bilforsikringer, behandler organisasjonen kun saker vedrørende privatpersoners forsikring.

Organisasjonen behandler årlig ca. 2 000 klagesaker. Formann er høyesterettsdommer Poul Sørensen.

## Referanser


## Eksterne lenker
*
Svenning Johansson

**Svenning Johansson** (også kalt **Swening**. født 1. desember 1827, død 2. april 1898) var en svensk predikant og salmedikter. Han er representert med salme i *[[Norsk salmebok 2013]]*.

Svenning Johansson ble født og vokste opp i Jönköping, og som tenåring ble han påvirket av ulike vekkelsestradisjoner og begynte som predikant allerede som ung mann. I 1853 flyttet han til Habo i Västergötland og virket som predikant der og i tillegg i Småland og Östergötland. Han var kolportør, altså en som hadde i oppgave å reise rundt og selge eller dele ut kristen litteratur, for Jönköpings traktatsällskap, og fikk gjennom dette et stort antall tilhørere og autoritet. Flere steder åpnet stedets prest kirken for ham.

Johansson ble radikalisert og mer kontroversiell utover fra rundt 1850 og videre på 1870- og 80-tallet, og i 1884 måtte han forlate stillingen sin. I 1886 ble han så kallet til predikant i Jönköpings stadsmissionsförening og samtidig til forstander på Gamla missionshuset. Begge disse stillingene hadde han resten av livet. Som menighetsleder vste han et stort organisasjonstalent, i tillegg til at han fikk utfolde seg som predikant. Fra 1879-97 var han leder for styret i Svenska Missionsförbundet.

Flere av talene hans ble publisert i hans levetid, og i tillegg gav han ut boken *Herrens verk* samt tre salmesamlinger. Salmene hans er senere tatt med i både Den norske kirke og Svenska Missionsförbundets salmebøker.

## Utgivelser
* *Herrens verk*
### Salmer
* *Andeliga sånger af Svening Johansson* - 1855. Nye opplag i 1856, 1857, 1860 og 1861.
* *Andeliga sånger, samlad och utgeven af Svening Johansson*- 1863
* *Hemlands-sånger på vägen till det himmelska Jerusalem* - 1865. Ny utgave i Chicago i 1874

## Litteratur
* Svenning (Swening) Johansson i *Svenskt biografiskt lexikon* (art av Gunnar Wallin), Elektronisk utgave. Lest 22. april 2015

## Eksterne lenker
* Oppslag i svensk Wikisource
Solør videregående skole

**Solør videregående skole** ble etablert 1. august 2003 som en sammenslåing av de tidligere videregående skolene: Åsnes videregående skole, Våler videregående skole og Sønsterud skogskole. Skolen eies og driftes av Innlandet fylkeskommune.

## Studiesteder
Skolen hadde inntil 2025 undervisningen fordelt på tre studiesteder, Flisa, Våler og Sønsterud. Skolen hadde da til sammen 700 elever, som fordelte seg med 280 i Våler, 300 på Flisa og 120 på Sønsterud. Studiestedene ble ledet av hver sin assisterende rektor på rektors vegne.

Høsten 2024 foreslo flertallspartiene Arbeiderpartiet, Høyre og Miljøpartiet De Grønne i Innlandet fylkesting å legge ned studiestedene Flisa og Sønsterud. Begrunnelsen var faglig, ikke økonomisk. Forslaget møtte sterk motstand i de bygdene der skolene ble foreslått nedlagt. Mer enn tusen demonstranter møtte på Hamar for å protestere mot nedleggelse da fylkestinget behandlet saken. I fylkestingmøte den 23. oktober 2024 ble studiestedne Flisa og Sønsterud vedtatt nedlagt etter skoleåret 2024/25, sammen Dokka videregående skole, Skarnes videregående skole, Nord-Gudbrandsdal vidaregåande skule, avdeling Lom og Nord-Gudbrandsdal vidaregåande skule, avdeling Dombås.

## Avdelinger
Skolene inndelt i ti avdelinger, hvorav syv er pedagogiske relatert til utdanningsprogrammene og tre er serviceavdelinger relatert til kontoradministrasjon, internat, renhold og kantiner. Hver avdeling ledes av en avdelingsleder.

## Referanser


## Eksterne lenker
* Offisielle nettsider
Isotoptrinn

**Isotroptrinn** er vekslende kalde og varme perioder i Jordens historie påvist ved hjelp av varierende forhold mellom oksygenisotoper i dyphavssedimentene. På engelsk brukes begrepet *marine isotope stage* (MIS) eller *oxygen isotope stage* (OIS).

Isotoptrinn 1 er nåtiden, og numrene stiger bakover i tid. Trinn som er partall, har høyt innhold av <sup>18</sup>O og representerer kalde perioder, mens oddetall indikerer lavt innhold av 18O og en varm periode. Isotoptrinn 5 er inndelt i undertrinn der 5a, c og e er varme og 5b og d kalde. 

## Trinn
Tidspunkt i år siden starten til de yngste isotoptrinnene:

* MIS 1 - 14 000, rett før slutt av yngre dryas og starten av holocen
* MIS 2 - 29 000, nær siste istids maksimum
* MIS 3 - 57 000, start Weichsel høyglasial
* MIS 4 - 71 000, Schalkholz-stadial
* MIS 5a - 82 000, Odderade-interstadial
* MIS 5b - 87 000, Rederstall-stadial
* MIS 5c - 96 000, Brørup-interstadial 
* MIS 5d - 109 000, start Weichsel-istid med Herning-stadial
* MIS 5e - 123 000, Eem-mellomistid
* MIS 6 - 191 000, Saale-istid i snever betydning med Warthe- og Drenthe-stadialer
* MIS 7 - 243 000, Naakenavaara-Öje-Bavtajohka- (Norden) og Wacken–Dömnitz–Schöningen-mellomistid (Tyskland)
* MIS 8 - 300 000, Fuhne-istid
* MIS 9 - 337 000, Reinsdorf-mellomistid
* MIS 10 - 374 000, start Saale-istid i vid betydning
* MIS 11 – 424 000, Holstein-mellomistid
* MIS 12 - 478 000, start Elster-istid
* MIS 13 - 533 000
* MIS 14 - 563 000
* MIS 15 - 621 000
* MIS 16 - 676 000
* MIS 17 - 712 000
* MIS 18 - 761 000
* MIS 19 - 790 000
* MIS 20 - 814 000
* MIS 21 - 866 000, start Cromer-komplekset (?)

## Litteratur
*  
*
*
*
*
*
*

## Eksterne lenker
* Global chronostratigraphical correlation table for the last 2.7 million years
Tércio Bretanha Junker

**Tércio Bretanha Junker** (født 1958) er en brasiliansk komponist, professor i teologi og metodistpastor. Han jobber som professor ved Christian Theological Seminary i Indianapolis og har gitt ut en bok, publisert flere vitenskapelige artikler, gitt ut flere plater og skrevet flere sanger musikkstykker og sanger som er med i ulike salmebøker, blant annet salmen, «Det finns et hellig kall til å forandre», som er med i *[[Norsk salmebok 2013]]*.

Junker ble metodistpastor i 1985, og fikk en Ph.d i liturgikk fra Garrett-Evangelical Theological Seminary i 2002. Han jobbet fram til 2006  ved Metodistkirkens seminar i São Paulo, på slutten som leder for seksjonen for liturgikk og kunst. Fra 2006 har han jobbet ved Christian Theological Seminary. Han har hatt flere verv i Kirkenes verdensråd, blant annet var han ansvarlig for musikken ved organisasjonens generalforsamling i Sør-Korea i 2013.

## Publikasjoner
* *Prophetic Liturgy: Toward a Transforming Christian Praxis* - 2014

## Referanser
Arkitekturåret 1572

**Arkitekturåret 1572** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1572.

__TOC__

## Bygninger

* 1570–1575 - Palazzo Barbaran da Porto i Vicenza (i Veneto), tegnet av Andrea Palladio, blir bygget.
* 1571–1572 - Loggia til Palazzo del Capitaniato i Vicenza, tegnet av Palladio, blir bygget.
* ca. 1572 - Fullføringen av arbeidet (del av hovedgårdsplassen) på Villa Serego, Santa Sofia di Pedemonte i provinsen Verona, tegnet av Palladio.

## Hendelser

## Fødsler

## Dødsfall
*5. mars – Giulio Campi, italiensk maler og arkitekt (født 1502)
*30. desember - Galeazzo Alessi, italiensk arkitekt (født 1512)
*Lodovico Beretta, italiensk arkitekt (født 1518)
*Danese Cattaneo, italiensk poet, billedhugger og arkitekt (født 1512)
WANG Toppidrett Fredrikstad

Wang Toppidrett Fredrikstad er en skole drevet av Wang Toppidrett. De tilbyr følgende linjer:

* Basis
* Friidrett (for linjen, se Friidrett, Wang)
* Fotball (for linjen, se Fotball, Wang)
* Golf (for linjen, se Golf, Wang)
* Håndball (for linjen, se Håndball, Wang)
* Innebandy (for linjen, se Innebandy, Wang)
* Ishockey (for linjen, se Ishockey, Wang)
* Kampidrett (for linjen, se Kampidrett, Wang)
* Roing (for linjen, se Roing, Wang)
* Svømming (for linjen, se Svømming, Wang)
* Turn (for linjen, se Turn, Wang)

## Referanser
Wang Toppidrett Oslo

**Wang Toppidrett Oslo** er en skole drevet av Wang Toppidrett og ligger i Hansteens gate 8 i samme bygg som Wang Studiespesialiserende og den felles administrasjonen for alle Wang-skolene. Den tilbyr følgende linjer:

* Basis
* Fotball 
* Friidrett
* Golf
* Hopp og kombinert
* Håndball
* Innebandy
* Ishockey 
* Kampidrett
* Padling
* Svømming
* Tennis
* Turn
* Utholdenhet

## Referanser
Arkitekturåret 1546

**Arkitekturåret 1546** er en oversikt over blant annet fullførte bygninger av arkitektonisk betydning, fødte og avdøde personer med tilknytning til arkitektur i 1546.

__TOC__

## Bygninger

## Hendelser
*Michelangelo Buonarroti blir sjefsarkitekt for Peterskirken i Roma.

## Fødsler

## Dødsfall
*3. august – Antonio da Sangallo den yngre (Antonio da Sangallo il Giovane), italiensk arkitekt (født 1484)
*1. november – Giulio Romano, italiensk maler og arkitekt og maler (født ca. 1499)
*Gian Battista Covo, italiensk arkitekt (født 1486)

## Bildegalleri

Titian - Portrait of Giulio Romano - WGA22947.jpg|Giulio Romano(1499–1546)
Giovan_Battista_Aleotti.jpg|Giovan Battista Aleotti(1546–1636)


## Referanser
Inga Anna Olive Karlsen

**Inga Anna Olive Karlsen** (1934–2025) var en norsk lulesamisk salmeforfatter. Hun skrev en salme på lulesamisk som er med i *[[Norsk salmebok 2013]]*.. Den står på salmenummer 639 og heter «Gulá muv råhkålvisájt» / «Hör mina böner, Herre».

Inga Karlsen var utdannet fotterapeut og arbeidet som helsefagarbeider. Hun var lokalpolitiker for Senterpartiet og aktiv i det lokale kirkelivet. Hun fikk Kongens fortjenstmedalje i 2015. Inga Karlsen skrev også barnebøker på lulesamisk.

## Referanser


## Eksterne lenker
*
Open Software Foundation

**Open Software Foundation (OSF)** var en stiftelse fra USA som ble grunnlagt 17. mai 1988 av syv ledende IT-selskaper: Apollo Computer, Groupe Bull, Digital Equipment Corporation, Hewlett Packard, IBM, Nixdorf Computer AG og Siemens AG. Stiftelsens juridiske basis var *[[National Cooperative Research and Production Act|National Cooperative Research Act]]* av 1984. Dens formål var å skape en åpen standard for ulike implementasjoner av operativsystemet UNIX.

I februar 1996 ble Open Software Foundation slått sammen med X/Open til Open Group.

## Referanser
Panír

**Panír** betyr ost, og stammer fra urdu og persisk. Ordet brukes ofte for å betegne ost som ikke er i fast form, for eksempel naturlig økologisk ost gjort om fra melk.

## Eksterne lenker
*
Toby Sandeman

**Toby Sandeman** (født 2. mars 1988 i Hammersmith i London) er en britisk friidrettsutøver som konkurrerer i sprint. Han er også modell. 

Han er født i London, men bodde på Barbados fra han var seks til han var 15 år gammel. 

## Idrettskarriere
Sandeman vant 200 meter ved det britiske mesterskapet i friidrett i 2009 (*Aviva World Trials & National Championships*), med tiden 20,69, som var ny personlig rekord. Linford Christie, som var treneren hans, anbefalte at han deltok ved U23-EM i friidrett 2009, og der vant han både 200 meter og 4 x 100 meter. På 200 meter satte han ny personlig rekord med 20,37 sekunder. 

Sandeman ble tatt ut til å delta ved VM i friidrett 2009, men måtte trekke seg fordi han ikke hadde fått trent tilstrekkelig, på grunn av en vond fot.

## Referanser
 

## Eksterne lenker
* 
*  Profil hos The Power of 10
*  Profil hos AllAthletics.com
*  Profil på models.com (som modell)
Stafett-VM i friidrett

**Stafett-VM i friidrett** ( til 2019, deretter *World Athletics Relays*) er en internasjonal friidrettskonkurranse som arrangeres av World Athletics hvert andre år, der lagene konkurrerer i stafettøvelser. Noen av dem er ikke er en del av det olympiske programmet.

De første utgavene av konkurransen ble arrangert på Thomas Robinson Stadium i Nassau på Bahamas. Konkurransen var opprinnelig tenkt å være årlig, men ble senere besluttet å være toårlig. Den arrangeres samme år som VM i friidrett, og er kvalifiseringsstevne til VM i de øvelsene som inngår der, og også til OL når det er aktuelt. I den første utgaven ble det konkurrert i 4 × 100 meter, 4 × 200 meter, 4 × 400 meter, 4 × 800 meter og 4 × 1500 meter. 

## Utgaver

## Referanser


## Eksterne lenker
* 
* IAAF - IAAF World Relays
Atanyproctus

***Atanyproctus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (8-11 millimeter), avlange, litt hårete, brunlige eller rødbrune oldenborrer. Antennene er ti-leddete med en fem-leddet vifte. Pronotum har rundede sider. Dekkvingene er parallellsidige.

## Utbredelse
Slekten er kjent fra Afghanistan og Iran.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini (eventuelt Pachydeminae)
****** Slekten *Atanyproctus* Petrovitz, 1954 
******* *[[Atanyproctus afghanus]]* Petrovitz, 1968
******* *[[Atanyproctus alexandri]]* Petrovitz, 1965
******* *[[Atanyproctus ernae]]* Petrovitz, 1980
******* *[[Atanyproctus miksici]]* Petrovitz, 1965
******* *[[Atanyproctus opacipennis]]* Petrovitz, 1968
******* *[[Atanyproctus simplicitarsis]]* Petrovitz, 1954

## Kilder
* hannetons.fr - beskrivelse av slekten (på fransk)

## Eksterne lenker
*
Parapetiia

***Parapetiia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (9-11 millimeter), lyst gulbrun oldenborre. Antennene er ti-leddete med en seks-leddet vifte.

## Utbredelse
Arten er kjent fra Bolivia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eller underfamilien Pachydeminae)
****** Slekten *Parapetiia* Martinez, 1961 
******* *[[Parapetiia camba]]* Martinez, 1961

## Kilder
* Lacroix, M. Pachydeminae - hannetons.fr. Med beskrivelse av slekten http://hannetons.free.fr/page144.html

## Eksterne lenker
*
Jalalabadia

***Jalalabadia*** er en slekt av biller med en enkelt art som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (6-8 millimeter), avlang oldenborre. "Snuten" (clypeus) er noe framskutt, avrundet trapesformet, litt innbuktet i spissen. Fasettøynene er ganske små. Antennene er ti-leddete med en seks-leddet vifte. Oversiden er uten hår bortsett fra spissen av dekkvingene.

## Utbredelse
Arten er beskrevet fra Afghanistan (ikke overraskende fra Jalalabad).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini (eventuelt Pachydeminae)
****** Slekten *Jalalabadia* Petrovitz, 1967 
******* *[[Jalalabadia povolnyi]]* Petrovitz, 1967

## Kilder
* hannetons.fr - beskrivelse av slekten (på fransk)

## Eksterne lenker
*
Pakora

**Pak<u>o</u>ra** eller **pakoda** (hindi पकोड़ा, tamil பக்கோடா urdu پکوڑا [pakōṛā], *pl.*&nbsp; पकोड़े [pakōṛē]) er en indisk matrett som blir laget ved dypping av grønsaker eller kjøtt i ei røre av mel fra kikerter og frityrkokt i vegetabilsk olje. Grønnsaker som ofte blir brukt til pakora er blomkål, løk, aubergin, tomat, potet og spinat, mens kylling er et vanlig kjøttslag.

Pakora blir servert som et lite snacksmåltid, gjerne sammen med indisk te, eller som forrett. Retten er ofte en del av *iftar*, kveldsmåltidet der en bryter ramadan-fasten, for sørasiatiske muslimer. De er også utbredt som hurtigmat i Storbritannia, der de finnes både i indiske restauranter og i andre matutsalg som kiosker og matbutikker. I Skottland er det til og med utviklet en haggis-pakora.

Japansk tempura kan minna litt om pakora, men er mindre krydret.

## Referanser


## Eksterne lenker
* 
* Oppskrift på løkkpakora (engelsk)
* Oppskrift på kyllingpakora  (engelsk)
C-standardbiblioteket

**C-standardbiblioteket** er standardbiblioteket til programmeringsspråket C, slik det er spesifisert i standarden ANSI C. Biblioteket ble utviklet på samme tid som C POSIX library, som er et supersett av det. ANSI C er adoptert av ISO, og biblioteket blir derfor også kalt **ISO C biblioteket**.

Biblioteket sørger for makroer, typedefinisjoner, funksjoner for streng-håndtering, matematiske beregninger, I/O prosessering, minneallokering og flere andre tjenester fra operativsystemet.

## Referanser
Thoracotrichia

***Thoracotrichia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (6 millimeter), avlang oldenborre. "Snuten" (clypeus) er avrundet med opphøyd forrand, det er en skarp tverrkjøl mellom pannen og snuten. Antennene er ni-leddete med en tre-leddet vifte med nokså korte blader. Forkroppen er mørkt rødlig brun og tydelig hårete, dekkvingene lysbrune og hårløse. Bakbeina er svært korte og kraftige.

## Utbredelse
Arten er beskrevet fra Somalia (i nærheten av Mogadishu).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Thoracotrichia* Decelle, 1968 
******** *[[Thoracotrichia somalica]]* Decelle, 1968

## Kilder
* hannetons.fr - beskrivelse av slekten (på fransk)

## Eksterne lenker
*
Tanyproctoides

***Tanyproctoides*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (10-15 millimeter), blanke, brune oldenborrer. Oversiden bortsett fra hodet er hårløs. Kroppen er bredest ved dekkvingenes fremre del. Antennene består av ti ledd med en seks- eller sju-leddet vifte.

## Utbredelse
Slekten er kjent fra Saudi-Arabia, Kuwait, Irak og Iran.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Tanyproctoides* Petrovitz, 1971
********* *[[Tanyproctoides arabicus]]* (Arrow, 1932)
********* *[[Tanyproctoides freyi]]* (Petrovitz, 1968)
********* *[[Tanyproctoides mirzayansinus]]* Keith & Montreuil, 2005
********* *[[Tanyproctoides silfverbergi]]* Keith, 2002

## Kilder
* hannetons.fr - beskrivelse av slekten (på fransk)

## Eksterne lenker
*
Liste over ordførere i Randaberg

**Liste over ordførere i Randaberg** er ei liste over ordførere i Randaberg kommune.

*2019– Jarle Bø, Senterpartiet
*2015–2019  Kristine Enger, Arbeiderpartiet
*2011–2015 Bjørn Christian Kahrs, Høyre
*2007–2011 Tone Tvedt Nybø, Kristelig Folkeparti 
*1999–2007 Tom Tvedt, Arbeiderpartiet  
*1994–1999 Olav Sande, Senterpartiet
*1990–1993 Kari Austenå, Arbeiderpartiet 
*1986–1989 Oddvin Mørch Rogstad, Høyre 
*1982–1985 Knut Bø Sande, Kristelig Folkeparti 
*1980–1981 Berit Brunvand, Høyre 
*1976–1979 Hans Edvard Bø, Senterpartiet 
*1974–1975 Kristian Nybø, Kristelig Folkeparti 
*1968–1973 Berge Harestad, Senterpartiet 
*1964–1967 Kristen Viste Bø, Senterpartiet 
*1960–1963 Andreas H. Bø, Senterpartiet/Bygdeliste 
*1956–1959 Andreas A. Vistnes, Bondepartiet/Bygdeliste 
*1948–1955 Endre Vestvik, KrF
*1945–1947 Rasmus T. Viste, Bondepartiet/Bygdeliste 
*1938–1940 Rasmus T. Viste, Bondepartiet/Bygdeliste 
*1922–1937 Andreas Harestad, Bondepartiet/Bygdeliste

## Kilder
*Scandion.no har hentet liste fra Randaberg kommune
Per Edvin Sköld

**Per Edvin Sköld** (født 25. mai 1891 i Svedala i Malmöhus län, død 13. september 1972 i Norra Rörum i Malmöhus län) var en svensk sosialdemokratisk politiker.

## Biografi
Per Edvin Sköld var sønn av landbrukeren og riksdagsrepresentanten Nils Peter Sköld og Maria Sofia Nilsson. Han giftet seg i 1918 med Edit Persson, datter av byggmester Per Persson og Anna Pettersson, og ble far til Nils Sköld, Per Sköld, Lars Sköld og Margareta Biörnstad.

Etter at han ble fil.kand. i 1917 ble Sköld riksdagsepresentant i andra kammaren for Socialdemokraterna. I 1919 ble han medarbeider i avisen *[[Arbetet]]*, der han fortsatte å skriv til 1921. Han var statsråd 1932–1936 og 1936–1955; landbruksminister 1932–1936 og 1945–1948, handelsminister 1936–1938, forsvarsminister 1938–1945, konsultativt statsråd 1948–1949 (økonomisk samordning) og finansminister 1949–1955. Hele perioden 1918–1964 var han valgt inn i Riksdagen.

I hans tid i samlingsregeringen under andre verdenskrig gjorde han seg bemerket flere ganger. Under den finske vinterkrigen var han tilhenger av  sterkere støtte til Finland. Under midsommarkrisen motsatte han sig sterkt at Engelbrechtdivisjonen skulle slippes igjennom fra Norge til Finland og ytret bittert at «om detta beslut tas är det väl lika bra att tyskvännerna övertar regeringsansvaret helt och hållet».

## Bibliografi
* Blekingesägner om skogsnuvor, drakar, gastar m. m. saml. i Tvings socken 1917
* Den nya fattigvårdslagen 1918
* Från urtidstro till kristendom 1918
* Mötesförhandlingar och deras förande 1919
* Kommunalskattefrågan 1920
* Till jordbrukets arbetande folk! 1920
* Den borgerliga skattepolitiken 1921
* Sparsamhet med statens medel samt det fördärvliga kommittéväsendet 1921
* Sockerfrågan 1922
* Den siste av Jeppesläkten 1923
* Kommunalkunskap 1923
* Tidens deklarationshandbok 1923
* Hur tullarna verkat 1924
* Nykterhetspolitiska synpunkter 1926
* Kommunalskatten 1926
* Nya vägar 1927
* Skog och jord 1928
* Socialdemokratisk jordpolitik 1928
* Valhandbok 1928
* Statskunskap 1928
* Deklarationshandbok 1928
* Taxeringshandbok 1929
* Jordbruket och krisen 1932
* Jordbrukspolitiken under krisen 1934
* Socialdemokratisk jordbrukspolitik 1934
* Bättre bärgning åt den fattiga jordbruksbefolkningen 1936
* Socialdemokratin och jordbruket 1936
* Staten och näringslivet 1938
* I kamp för människovärdets erövring 1939
* Sockernäring och folkhushållning 1939
* Perspektiv på en ny försvarsordning 1940
* För Sveriges framtid 1940
* Bevara freden-försvara friheten 1942
* Två föredrag om väpnad neutralitet 1943
* Kryssarfrågan 1943
* Jordbrukets framtid 1944
* Jordbruksfrågan i belysning av arbetarrörelsens efterkrigsprogram 1946
* Småbrukarna och jordbrukspolitiken 1948
* Försvar och utrikespolitik 1948
* Skattesänkning-hur? 1950
* Priser, löner, skatter 1952
* Politisk skattehandbok 1954, 1954
* Svensk ekonomi under tio år 1955
* Sparande och medinflytande 1957
* Vi var fattiga. Men... 1957
* Folkpartiets värdesäkringsbluff 1958
* Söderslätts förhistoria 1968

## Priser
* Lengertz litteraturpris 1969

## Referanser


## Litteratur
* 
* 
*
Valgrunde

En **valgrunde** eller valgomgang er en omgang med valg i et valgsystem som har flere runder med stemmegivning. Flere land, blant annet Finland, Frankrike, Polen, Østerrike, Portugal og India har valg med to valgrunder, og dersom ingen kandidater får flertall i første valgrunde må velgerne stemme på nytt mellom de to kandidatene som fikk flest stemmer i første runde. To valgrunder er ofte brukt ved presidentvalg.

## Fordeler og ulemper
Systemer med flere valgrunder er ressurskrevende og kan gjøre velgerne mer apatiske, men kan også bidra til å gi bred støtte til kandidaten som velges.

I Brasil (1989) og Peru (1990) ble det valgt en president i andre runde som manglet støtte i den lovgivende forsamlingen, noe som viser at valg i flere runder kan gi et misforhold dersom de forskjellige valgordningene som brukes ikke henger sammen.

## Bruk i Norge
I Norge avgjøres alle offentlige politiske valg med én valgrunde. Den norske kirke har brukt to valgrunder for å velge leder av kirkerådet.

En ordning med to valgomganger i enmannskretser ble benyttet i Norge i perioden 1906–1918. Det ble også benyttet av to kommuner i forsøket med direktevalg av ordfører i 1999.

Andre valgsystemer kan ha flere runder med opptelling, selv om det bare avholdes en valgrunde.

## Referanser
Alaia

***Alaia*** er en slekt med en eneste art av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (ca. 10 millimeter), avlang, blank, brungul oldenborre. Dekkvingenes spisser er mørke. "Snuten" (*clypeus*) er avrundet trapesformet, litt innbuktet i midten, med seks korte tenner. Det er en kraftig lengdekjøl (*canthus*) foran hvert fasettøye. Antennene er ti-leddete med en fem-leddet vifte.

## Utbredelse
Arten er beskrevet fra Iran.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Tanyproctini (eventuelt Pachydeminae)
****** Slekten *Alaia* Petrovitz, 1980 
******* *[[Alaia sexdentata]]* Petrovitz, 1980

## Kilder
* hannetons.fr - beskrivelse av slekten (på fransk)

## Eksterne lenker
*
Oddvin Mørch Rogstad

**Oddvin Mørch Rogstad**  (født 28. juli 1947, død 18. april 2015) var ordfører i Randaberg kommune fra 1986–1989. Han representerte Høyre. Rogstad var lege ved Randaberg legesenter.

## Referanser
Rotbergsåa

**Rotbergsåa** (også kalt **Rotnebergsåa**) er ei elv i Åsnes og Grue kommuner i Innlandet. Den renner fra Fallsjøen til Rotbergsjøen og er 4,8 kilometer lang. Elva har et nedbørfelt på  og middelvannføringen ved munningen er .

## Referanser
Harem (biologi)

Et **harem** (fra arab. حريم *harîm* via tyrk. *harem*) er egentlig en del av et hus som er forbeholdt kvinner, men i biologisk sammenheng kalles gjerne en flokk med reproduktive hunndyr som forsvares av en reproduktiv hann også et harem. Slike biologiske harem med hunner samles gjerne av dominante hanner i forbindelse med brunsttiden, i den hensikt å spre egne gener.
Fartsgrenser i Finland

**Fartsgrenser i Finland** er 50&nbsp;km/t innen tettbygd strøk og 80&nbsp;km/t utenfor tettbygd strøk, med mindre noe annet er skiltet. På motorveier er fartsgrensen normalt skiltet 120&nbsp;km/t, mens andre hovedveier kan ha skiltet fartsgrenser opp til 100&nbsp;km/t.

Finland var først i Norden med å innføre sesongjusterte fartsgrenser, og på vinterstid reduseres fartsgrensen på motorveier fra 120&nbsp;km/t til 100&nbsp;km/t, og de fleste andre veier med fartsgrense opp til 100&nbsp;km/t får en vinterfartsgrense satt ned til 80&nbsp;km/t. For tyngre kjøretøy, kjøretøy med slep og andre spesielle kjøretøy gjelder visse særlige begrensninger ut over de alminnelige fartsgrensene.

## Referanser


## Eksterne lenker
* Förordning om användning av fordon på väg. FINLEX. 
* «Finland». European Commission. Mobility and Transport - Road Safety.
Status (programvare)

**STATUS** er en proprietær flerplattforms direktemeldingsapplikasjon for smarttelefoner med internettilgang. I tillegg til å oppdatere sin status kan brukerne av applikasjonen sende hverandre tekstmeldinger, bilder, video og sin plassering ved hjelp av integrerte kartfunksjoner.

STATUS er utviklet av Team Status AS som ble grunnlagt i Norge i 2014 av Richard Forsland og Idar Vollvik. 

I 2016 opprettet selskapet et datterselskap Geddit AS for å drifte en markedsføring/spill applikasjon med samme navn. 

## Referanser




## Eksterne lenker
*
Eva Skaar

**Eva Skaar** (født 29. april 1954 i Tvedestrand) er en norsk billedkunstner, bosatt i Oslo. Hun arbeider i hovedsak med oljemalerier, ofte i et formspråk i grenseland mellom figurativt og abstrakt.

Skaar har utdannelse fra Statens håndverks- og kunstindustriskole (1976–1980) og fire år ved Statens kunstakademi (1980–1984). I over 20 år har hun hatt eget atelier på Tøyen i Oslo. Hun maler ofte med en kraftig koloritt med tykke penselstrøk og legger gjerne oljemalingen lag på lag, noe som gir arbeidene hennes dybde og stofflighet. I 1993 og 1995 deltok Skaar på Høstutstillingen, og hun har deltatt på Sørlandsutstillingen fem ganger (1980, 1981, 1983, 1986 og 1990). Hun har hatt separatutstillinger blant annet fire ganger på Galleri Heer i Oslo, på kunstforeninger i Kongsberg (1995), Tvedestrand (1992), Kragerø (1995) og Ski kunstforening (2006).

Skaars kunst er innkjøpt av Riksgalleriet (1984), Tvedestrand kommune (1983 og 1992) og Kragerø kommune (1985). Hun har gjennom årene mottatt en rekke stipender og fire ganger har hun mottatt stipend fra Vederlagsfondet (siste gang i 2006). 

Eva Skaar har medlemskap i Norske billedkunstnere (NBK) og Landsforeningen Norske Malere (LNM). Hun er meditasjonslærer i Acem og medlem av  Acems faglige ledelse. Hvert år leder Eva Skaar påske og sommerretretter med drop-in på Halvorsbøle, Acems kurssenter nær Jevnaker.

## Referanser


## Eksterne lenker
*
Lars Holm-Hansen

**Lars Holm-Hansen** (født 1962) er en norsk sakprosaoversetter og tidligere universitetslektor i filosofi ved Universitetet i Bergen. 

Holm-Hansen tok magistergrad i filosofi i 1997 på en avhandling om Heidegger Han oversetter primært tyske og engelske filosofiske tekster og har blant annet oversatt *Væren og tid* (av Martin Heidegger) og *Sannhet og metode* (Hans-Georg Gadamer). Holm-Hansen er tidligere leder for oversetterutvalget i Norsk faglitterær forfatter- og oversetterforening.

Han driver på egen hånd Eksistenz forlag som utgir som utgir samtidsfilosofi, eksistensialisme, russisk tenkning, filmlitteratur, essays, dramatikk, poesi og romaner. Forlag har blant annet utgitt omstridt litteratur som *Den fjerde politiske teori* av Aleksandr Dugin

## Oversettelser (utvalg)
* Rolf Reber *Hverdagspsykologi : forstå livet bedre* Originaltittel: *Kleine Psychologie des Alltäglichen* Pax 2015 ISBN 9788253038094
* Scott Stossel *Min angst : frykt, håp, redsel og jakten på sjelefred* Originaltittel: *My age of anxiety* Cappelen Damm 2015 ISBN9788202481209 
* Chantal Mouffe *Om det politiske* Originaltittel: *On the political* i serien Cappelens upopulære skrifter 2015 ISBN 9788202456320
* Adam Hochschild *Krig for evig fred : lojalitet og motstand 1914-1918* Originaltittel: *To end all wars - a story of loyalty and rebellion, 1914-1918* Pax 2012 ISBN 9788253034560
* Hans-Georg Gadamer *Sannhet og metode : grunntrekk i en filosofisk hermeneutikk* Originaltittel: *Wahrheit und Methode* Pax 2010 ISBN 9788253035635
* Dominique Moïsi *Politikk og følelser : hvordan frykt, ydmykelse og håp forandrer verden* Originaltittel: *Geopolitics of emotion - how cultures of fear, humiliation and hope are reshaping the world* Pax 2010 ISBN 9788253033440
* Thomas Kuhn *Vitenskapelige revolusjoners struktur* Originaltittel: *The structure of scientific revolutions* i serien Bokklubbens Kulturbibliotek 2007, første norske utgave Spartacus, 1996 ISBN 9788252567052
* Martin Heidegger *Væren og tid* Originaltittel: *Sein und Zeit* utgitt i serien Bokklubbens Kulturbibliotek 2007, første norske utgave Pax 2007 ISBN 9788252564549
 
## Referanser
Karding

**Karding** er en prosess hvor floket fibermasse trevles opp, renses og blandes sammen til sammenhengende fiberflor egnet til videre behandling. Karding gjøres stort sett med ull og bomull. Kardingen skjer ved at fibrene går gjennom større og mindre valser, beslått med bomull, lin eller lær, gjennomstukket av ståltrådspisser. Etter karding er materialet klart for spinning.

## Håndkarde
En tradisjonell håndkarde består av en plate med håndtak, hvor platen er dekket av tettsittende nåler i et lag av lær, og brukes i par. Kardingen skjer ved at fibrene som skal kardes plasseres mellom kardene før disse legges mot hverandre og så dras fra hverandre med en bestemt bevegelse. Den første dokumentasjonen på kardeverktøy stammer fra India i det 2. århundret.

## Kardemaskin
I en kardemaskin passerer ullfibrene gjennom et system av roterende valser med et tindebeslag som er stukket gjennom et belegg av lær eller tettvevd tekstil, for eksempel av bomull. Den første kjente kardemaskin ble tatt i bruk i England i 1748, og sammen med oppfinnelsen av spinnemaskinen var kardemaskinen en vesentlig del av industrialiseringen av tekstilindustrien og den industrielle revolusjon.

## Referanser
Incumbent

**Incumbent** (opprinnelig *[[latin]]*) er et adjektiv, som på norsk kan bety *regjerende*, *herskende* og *makthavende*.  Uttrykket er lite brukt på norsk, men mere brukt på andre språk som for eksempel engelsk for den som har en bestemt posisjon, eller for tiden innehar et politisk kontor («in office») som følger posisjonen. I en incumbent posisjon er den som er i den ansvarlige posisjonen i øyeblikket.  Dette ordet blir ofte brukt når det er tale om valg, ofte mellom den sittende (regjerende) og en annen person eller andre personer.

Uttrykket kan også brukes om sport, for eksempel «regjerende verdensmester», «regjerende verdensrekord» og så videre.  Uttrykket kan  benyttes om en *ledende posisjon* i idrett, kultur, i organisasjonsliv eller innen næringslivet, der det brukes i motsetning til en «outsider».

## Referanser
IRIS GL

**IRIS GL** (Integrated Raster Imaging System Graphics Library) er en tidligere proprietær API for datagrafikk som ble utviklet av Silicon Graphics (SGI). Biblioteket ble til for å produsere 2-D grafikk og 3-D grafikk på selskapets grafiske arbeidsstasjon IRIS, som kjørte operativsystemet IRIX.

SGI fjernet senere sin proprietære kode, og omarbeidet ulike systemkall, hvoretter biblioteket ble omdannet til industristandarden OpenGL.

## Referanser
Michael Christensen

**Michael Larsen Christensen** (født 6. februar 1983) er en dansk tidligere fotballspiller. 

Christensen spiller forsvar og kom til Start før -sesongen. Han har tidligere spilt for de danske klubbene ,  og .

## Eksterne lenker
*
Campylophyllus

***Campylophyllus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En liten (ca. 10 millimeter), avlang, lyst gulbrun oldenborre. "Snuten" (clypeus) er avrundet trapésformet. Antennene består av ti ledd, med en fem-leddet vifte av lange blader. Pronotum har rundede sider og er litt smalere enn dekkvingene.

## Utbredelse
Arten er kjent fra Somalia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Campylophyllus* Decelle, 1979 
******** *[[Campylophyllus somalicus]]* Decelle, 1979

## Kilder
* hannetons.fr - beskrivelse av slekten (på fransk)

## Eksterne lenker
*
Protoclitopa

***Protoclitopa*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 17 millimeter), kraftig, rødbrun oldenborre. "Snuten" (clypeus) er avrundet, tett punktert og hårkledt. Antennene er 11-leddete med en fem-leddet vifte, det innerste bladet er mye kortere enn de andre. Forkroppen er tett kledt med lange hår, også noen på dekkvingenes spiss, midt-partiet av dekkvingene har spredte, korte hår. Dekkvingene har tre svake lengderibber.

## Utbredelse
Arten er utbredt i Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Protoclitopa* Decelle, 1979 
******* *[[Protoclitopa tetraphylla]]* Decelle, 1979

## Kilder
* hannetons.fr - beskrivelse av slekten (på fransk)

## Eksterne lenker
*